open-index/open-wikipedia-markdown huggingface dataset:
Sportsklubben Reidulf

**Sportsklubben Reidulf** (stiftet 26. mars 1919) var et idrettslag fra Grünerløkka og Sofienberg i Oslo. Klubbens aktiviteter var bandy, fotball, håndball, ishockey og skøyter. Reidulf var medlem av Arbeidernes Idrettsforbund gjennom Oslo Arbeideridrettskrets, og blant andre skøyteløperen Bernt Evensen representerte klubben. Reidulf ble arbeidermester i bandy i 1938 og 1939 og spilte etter krigen noen sesonger i bandyens øverste divisjon.

## Virksomheten før krigen
Sportsklubben Reidulf ble stiftet i en oppgang i Sverdrups gate 22 på Sofienberg. Om lag 15 gutter i alderen 10–14 år ble enige om å starte en idrettsforening, og Rolf Gulbrandsen ble Reidulfs første formann. Treningen de første årene foregikk på Tullinløkka og Lille Bislett. Et par år på 1920-tallet dalte klubben i aktivitet, men det ble blåst nytt liv i foreningen 18. oktober 1926 da Reidulf slo seg sammen med naboklubben *Ski- og Ballklubben Storm*. En annen klubb, *Falken Idrettsforening*, hadde gått inn i Storm kort tid i forveien. Reidulf meldte seg inn i Arbeidernes Idrettsforbund, der klubben var medlem helt fram til idretts-Norge ble forent i Norges Idrettsforbund i 1945.

## Virksomheten etter krigen
Etter krigen viste det seg vanskelig å sikre rekrutteringen til Reidulf. Klubben hadde også store økonomiske utfordringer. I 1952 var Sportsklubben Reidulf med på samlingsprosessen for klubbene på Grünerløkka, men avviste på sin generalforsamling 29. oktober 1952 å bli med i den nye storklubben Grüner. Formannen Johs. Andresen uttalte: «Det går nok dårlig for oss om dagen, men jeg har lyst til å holde på den gamle gode klubbpatriotismen så lenge det finnes håp. Visst er det tungt å arbeide og økonomien er håpløs, men som sagt er det rart med gamle Reidulf.» To år senere, i 1954, valgte klubben likevel å gå sammen med en annen klubb, Sportsklubben Steady. Denne gang uttalte klubbledelsen at en sammenslutning var det beste, da det var altfor store økonomiske vanskeligheter forbundet ved å drive to småklubber i ett og samme distrikt. Sammenslutningen tok navnet *Idrettslaget Trym*. Trym holdt det gående fram til midt på 1960-tallet da klubben gradvis døde ut.

## Meritter
Reidulf ble Oslo-mester i fotball for arbeideridrettslag i 1938/39. Klubben tok opp bandy på programmet i 1932 og ble AIF-mester i 1938 og 1939. I 1940 ble dessuten Leif Gottenborg tatt ut på bandylandslaget som den første spiller fra et arbeideridrettslag. De første årene etter krigen hevdet Reidulf seg godt. Klubben ble Oslo-mester i bandy i 1945 og spilte i eliteserien fram til 1950.

Skøyteløperne Bernt Evensen og Håkon Pedersen, som begge var blant Norges fremste på 1930-tallet, meldte i 1935 overgang fra Oslo Skøiteklub til Reidulf av politiske årsaker. Deres inntreden i klubben førte til opprettelse av en skøytegruppe som var i aktivitet fram til krigsutbruddet. Pedersen ble i 1936 utnevnt til Reidulfs første æresmedlem på grunn av sin «fortjenstfulle innsats for klubben».

## Referanser




## Kilder
*
*
Northeastern State University

**  Northeastern State University ** er et delstatseid universitet i Cherokee-hovedstaden Tahlequah ved Ozark-fjellene i delstaten Oklahoma, USA. Det ble grunnlagt av Cherokee Tribal Government i 1846 som Cherokee National Female Seminary, og flyttet inn i den fortsatt brukte Seminary Hall i 1889.

I 1909 kjøpte delstaten grunnen og bygningen og grunnla Northeastern State Normal School, og ga lærerskolen status og navn som universitet i 1974. Det gis både campus- og fjernundervisning.

Indian Territory Genealogical and Historical Society er lokalisert i John Vaughan Library på campus, og det også to andre bibliotek i henholdsvis Tahlequah sentrum og på campus (Muskegon Library). Det finnes egne samlinger av Cherokee og annet indianerrelatert litteratur, kart, osv.

Ved *Northeastern* var det 9&nbsp;540 studenter og 459 vitenskapelig ansatte i 2006. Samme år var skolepengene US$ 3&nbsp;489  for studenter fra delstaten. Studiene gis opp til mastergradsnivå og *First Professional* (profesjonsgrad).

Ved siden av spesialitenene American-Indian Studies og Cherokee Education (Cherokee-lærerskole), undervises det i blant annet businessfag, entreprenørskap, *liberal arts*-fag, politifag, IT-fag, miljøfag, reiselivsfag, kommunikasjon, teater, musikk, sykepleie og psykologi. Det er også et eget college for studier i optometri.

## Referanser


## Eksterne lenker
* 
* CTL fjernundervisning
Northeastern University

**Northeastern University**  er et privat, forskningsbasert og ikke-kommersielt universitet i Fenway i Boston i delstaten Massachusetts, USA. Det ble grunnlagt i 1898 av YMCA, som «Evening Institute for Younger Men». Knytningen til YMCA ble opprettholdt til 1948.

Ved *Northeastern* var det 20&nbsp;605 studenter og 1&nbsp;273 vitenskapelig ansatte i 2006. Samme år var skolepengene US$ 30&nbsp;309 for alle studenter, også de fra delstaten. Studiene gis opp til doktorgradsnivå. På en rekke rangeringer er universitetets fagtilbud og campus rangert meget høyt, ikke minst gjelder dette arkitektur- og farmasistudiene. 

Det såkalte *Torch Scholars Program* er et eget spesialprogram for ekstremt talentfulle studenter som velges ut etter flere runder med kvalifisering og seleksjon. I tillegg er det også et mer «ordinært» Honors Program  som ved andre kvalitetsuniversiteter.

Skoler og colleges omfatter:
* Bouvé College of Health Sciences (helse, sykepleie, farmasi) 
* College of Arts and Sciences (arkitektur, journalistikk, sosialfag) 
* College of Business Administration (businessfag) 
* College of Computer and Information Science (IT-fag)
* College of Criminal Justice (bachelornivå) 
* College of Engineering (bachelornivå) 
* School of General Studies (bachelornivå) 
* School of Law (J.D.) 
* School of Professional and Continuing Studies (inkl lærerutdanning
* School of Technological Entrepreneurship (BS, MS) 

Universitetet er kanskje mest kjent for sitt *co-op*-program hvor studenter jobber heltid underveis i studiene ved partnerbedrifter, som f.eks Microsoft, Disney og Raytheon. Musikktjenesten Napster ble skapt av en *NU*-student på hans hybel på campus.

## Referanser


## Eksterne lenker
* 
*
Dig, Lazarus, Dig!!!

***Dig!!! Lazarus Dig!!!*** er det fjortende studioalbumet av Nick Cave & the Bad Seeds. Albumet ble innspilt i 2007 og utgitt i 2008.

## Sporliste
#«Dig, Lazarus, Dig!!!»  – 4:12
#«Today's Lesson»  – 4:41
#«Moonland»  – 3:54
#«Night of the Lotus Eaters»  – 4:53
#«Albert Goes West»  – 3:32
#«We Call Upon the Author»  – 5:12
#«Hold on to Yourself»  – 5:51
#«Lie Down Here (& Be My Girl)»  – 4:58
#«Jesus of the Moon»  – 3:22
#«Midnight Man»  – 5:07
#«More News from Nowhere»  – 7:58

## Eksterne lenker
*
PNEK

PNEK er en stiftelse ( i Enhetsregisteret) etablert i 2007, men allerede fra 2000 et nettverk av norske organisasjoner som arbeider med produksjon av elektronisk kunst. 

Stiftelsen har som formål å være en samlende og koordinerende ressurs for disse, og for produksjonen av elektronisk kunst i Norge. Virksomheten består i å være en kulturpolitisk pådriver for elektronisk kunst, arbeide for økt offentlighet om den elektroniske kunstens innhold og utvikling, samt å koordinere og utveksle tekniske ressurser og faglig kompetanse på tvers av fagfelt og geografi.  
 
PNEK er stiftet av Atelier Nord, BEK, i/o/lab, NOTAM og TEKS. 

Stiftelsen er hjemhørende i Oslo, og ledes av Per Platou.

I årene 2012-2014 driver PNEK Videokunstarkivet, et pilotprosjekt som skal digitalisere og aktualisere norsk videokunst fra sekstitallet og fram til idag. Prosjektet er eid av Norsk kulturråd.

## Bakgrunn
I 1997 ble videokunst-utstillingen Screens vist i Trondheim. I tilknytning til utstillingen arrangerte Norsk kulturråd en konferanse hvor produksjonsvilkårene for elektronisk kunst ble drøftet. En arbeidsgruppe ble nedsatt og leverte i 1999 arbeidsnotatet Skjønnheten og utstyret. Det ble anbefalt å etablere et nettverk av produksjonsmiljøer for elektronisk billedkunst bestående av Atelier Nord i Oslo, og nyetablerte virksomheter i Bergen og Trondheim. BEK – Bergen senter for elektronisk kunst ble etablert i tilknytning til Kulturby Bergen 2000. I Trondheim var først Top Floor, medieverksted ved Lademoen kunstnerverksteder tilknyttet. Senere ble virksomheten skilt ut og etablert som TEKS – Trondheim Elektroniske Kunstsenter. I 2001 ble det besluttet å også innlemme NOTAM i nettverket som dermed fikk en mer tverrkunstnerisk profil.

I tillegg til virksomhetene i Oslo, Bergen og Trondheim, ble PNEK etablert, i perioden 2000-2004 som prøveprosjekt i regi av Atelier Nord med støtte av Norsk kulturråd. PNEK skulle bidra til koordinering og samarbeid mellom miljøene, slik at de samlet ivaretok feltets interesser nasjonalt.

Fra 2005 ble PNEK sikret varig finansiering over statsbudsjettet. Dette førte til en organisatorisk omlegging, og PNEK ble etablert som selvstendig stiftelse i 2007. På samme tid ble i/o/lab i Stavanger tatt opp som medlem av nettverket.

i 2009 ble nettverket utvidet med seks nye noder, for å gjenspeile situasjonen i det aktuelle kunstfeltet. De nye nodene er Atopia (Oslo), Dans for Voksne (Oslo), Rom3 (Skien), Utsikten Kunstsenter (Kvinesdal), Lydgalleriet (Bergen) og Piksel (Bergen). I 2012 ble også Kinokino (Sandnes) medlem av nettverket.

## Eksterne lenker
* Hjemmeside
Landhockey under Sommer-OL 1980

**[[Landhockey]]** var med på det olympiske programmet for fjortende gang under OL-1980 i Moskva. For første gang deltok kvinner og Zimbabwe ble de første kvinnelige olympiske gullmedaljører i landhockey. I finalen for menn vant India over Spania med 4-3. 

## Medaljer

## Menn
### Finaler

### Medaljevinnerne






## Kvinner
### Tabell

### Medaljevinnerne






## Eksterne lenker
* Resultater og profilside  på sports-reference.com
Wheels on Meals

***Wheels on Meals*** er en hongkongkinesisk actionkomedie fra 1984 regissert av Sammo Hung. Filmen handler om to unge menn fra Kina som driver en lunchvogn i Barcelona. Etterhvert blir betatt av en mystisk ung kvinne som blir kidnappet og ført til et slott. Sammen med en privatdetektiv setter de av sted for å befri henne, noe som frembringer en spektakulær fremvisning av kampkunst. Hovedrollene spilles av Jackie Chan, Sammo Hung og Yuen Biao, mens sentrale biroller spilles av Lola Forner og José Sancho. Filmen inneholder betydelig mengder med orientalsk kampkunst og akrobatikk. Dens originalspråk er kinesisk, men den ble lansert internasjonalt med engelsk tale.

*Wheels on Meals* ble en publikumsuksess i Hongkong. Den gjorde det også bra i Taiwan, Sør-Korea og Japan.

## Handling
Thomas og David er to nære slektninger fra Kina som driver en lunchvogn i Barcelona. Maten leveres av Thomas, som bruker skateboard for å levere ordrene. Etter å ha hamlet opp med en plagsom motorsykkelgjeng besøker de Davids far som befinner seg på et mentalsykehus. Der støter de tilfeldigvis på den unge vakre Sylvia. De blir begge betatt av henne og går med på å hjelpe henne å rømme og gjemme henne i varebilen. Men da de lar henne overnattet i leiligheten deres oppdager de dagen etter at både hun og sparepengene deres er borte. Like etter dumper de tilfeldigvis inn i Moby, som er en privatetterforsker på leting etter Sylvia. De får etterhvert vite at Sylvia er en arving til en stor sum penger som hennes onde halvbror har til hensikt å frarøve henne. Da hun kidnappes og bringes til et slott bestemmer de tre seg for å befri henne. Det hele utvikler seg til et spektakulært masseslagsmål der de tre må kjempe seg gjennom halvbrorens lakeier - som er eksperter på kampteknikk.

## Om filmen
*Wheels on Meals* innbrakte HK$21,4 millioner i Hongkong (ca 24 millioner kr), hvor den ble den femte mest innbringende filmen i 1984.

Filmen ble ikke satt opp på kino i Norge, men ble utgitt på video i 1986 av C.P. Entertainment.

Det japanske videospillet ''Kung Fu Master'' er løst basert på filmen.

## Rollebesetning
(utvalg)
* Jackie Chan – Thomas
* Yuen Biao – David
* Sammo Hung – Moby
* Lola Forner – Sylvia
* José Sancho – Mondale 
* Benny Urquidez – en av Mondales håndtlangere
* Keith Vitali – en av Mondales håndtlangere
* Herb Edelman – Matt
* Susana Sentís – Gloria
* Amparo Moreno – Susana
* Paul Chang – pasient på mentalsykehus og Davids far
* Richard Ng – pasient på mentalsykehus ("Brilliant")
* John Shum – pasient på mentalsykehus ("Latter")
* Wu Ma – pasient på mentalsykehus ("Klokke")
* Blackie Ko – Skurk på motorsykkel

## Referanser


## Eksterne lenker
*
Ingunn Oldervik Golmen

**Ingunn Oldervik Golmen** (født 7. april 1964) er en norsk lokalpolitiker (Sp) som fra 2007 til 2019 var ordfører i Aure kommune. Hun var ordfører i Tustna kommune fra 2003 til 2005, og er følgelig Tustnas siste ordfører da Tustna ble slått sammen med Aure 1. januar 2006.

I oktober 2013 ble hun valgt som leder av ORKidé, ordfører- og rådmannskollegiet på Nordmøre.

## Referanser
Knut Sjømæling

**Knut Sjømæling** (født 12. juli 1960) er en norsk lokalpolitiker fra Senterpartiet. Han var ordfører i Gjemnes kommune i Møre og Romsdal fra 2007 til 2011. Han ble valgt ved direkte ordførervalg. Etter kommunestyrevalget i 2015 ble Sjømæling valgt som ordfører for perioden 2015-2019.

Sjømæling er gårdbruker av yrke.

## Referanser
Eivind Marienborg

**Eivind Helland Marienborg** (født 22. mars 1984 i Grua i Lunner) er en norsk jurist.

Marienborg var leder i ungdomsorganisasjonen Juvente fra 2007 til 2009. Han har tidligere hatt flere andre verv som blant annet leder i lokallag, leder i en krets, redaktør i Juventes medlemsblad *[[MOTIV]]* og politisk nestleder i Juvente. 

Han studerte juss ved Universitetet i Oslo fra 2009 til 2014. I 2015 begynte han som rettsfullmektig i Trygderetten. Pr. 2022 er han stipendiat ved Universitetet i Bergen.

## Referanser
Ola Rognskog

**Ola Rognskog** (født 1961) er en norsk politiker (Sp) og gårdbruker i Betna i Halsa.

Han var medlem av Halsa kommunestyre og formannskap fra 1999 til 2003 og igjen fra 2007 til kommunesammenslåingen i 2020. Fra 2007 til 2019 var han ordfører i Halsa. Fra 2015 var han også leder av Nordmøre regionråd.

Etter kommunestyrevalget 2023 ble han valgt som varaordfører i den sammenslåtte Heim kommune.

Han har hatt en rekke styreverv, blant annet som styreleder i Felleskjøpet Nordmøre og Romsdal. 

## Referanser
Ny-Ålesund By- og Gruvemuseum

**Ny-Ålesund By- og Gruvemuseum** er et museum i Ny-Ålesund, Svalbard. Museet, som er lokalisert i den gamle butikken fra 1917, ble åpnet i 1989. Museet er ubetjent og er åpent hele døgnet.

Blant utstillingene er Roald Amundsens polarferder i 1920-årene, hverdagslivet frem til nedleggelsen av gruvedriften, et tannlegekontor og en rekonstruert gruvegang. Museet omfatter også en innredet gruvearbeiderbolig fra begynnelsen av 1960-årene.

## Referanser


## Eksterne lenker
* 
*
Alf-Kaare Berg

**Alf-Kaare Berg** (1951–2026), noen ganger skrevet **Alf Kåre Berg**, var en norsk illustratør, bosatt i Kongsvinger fra 1987.

Han vokste opp i Senja, arbeidet fra 1968 til 1980 i teknisk industri i Moss, studerte ved SHKS, Institutt for Grafisk Design og
Illustrasjon, 1984-88 og tok eksamen med innstilling i 1988. Siden levde han som illustratør, og bidro til en lang rekke tidsskrifter og bøker, blant annet som fast illustratør til krim-novellen i *[[A-magasinet]]*. Han underviste fire år ved Sentrum videregående skole, Kongsvinger, og senere i kommunikasjon ved medisinsk fakultet, Universitetet i Tromsø.

Sammen med Jon Fosse mottok han nynorsk barnelitteraturpris 1989 for *Uendeleg seint*. Han fikk Bokklubbenes  illustratørpris i 1988, fikk pris i Årets vakreste Bøker 1989 for bilder til Ernest Hemingways bok *Farvel til våpnene*, Berg kommunes Kulturpris 1994 og mottok reisestipender fra Norsk Illustrasjonsfond og Grafill.

Han illustrerte barnebøker av Annie Riis, Inga E. Næss, Sissel Solbjørg Bjugn og Mathis Mathisen; og har også illustrert en doktoravhandling i medisin: *Det skapende mellomrommet : i møtet mellom pasient og lege * (2005). De siste årene arbeidet han også med maleri på lerret, i større format. Tema i maleriene er «Tilhørighet og tilstedeværelse». 

## Referanser


## Eksterne lenker
* Bildende kunstnere Hedmark: ''egenpresentasjon med arbeidsprøve
* glomdalen.no: ''Intervju ved utstillingsåpning, 2006
Torkjell Leira

**Torkjell Leira** var stormann og blir i Olav Tryggvassons saga omtalt som vikværing, en som kom fra Viken eller Oslo – Oslofjordområdet.

## Referanser
Ruislip Gardens undergrunnsstasjon

**Ruislip Gardens undergrunnsstasjon** er en stasjon i Londons undergrunnsbane. Den ligger ikke langt fra flybasen RAF Northolt, i det nordvestre London.

|}
## Eksterne lenker
* Ruislip Gardens Underground Station Transport for London (Engelsk)
Modolf Hareide

:*For sjøfartsdirektøren, se [[Modolv Hareide]]*

**Modolf Hareide** (født 20. mai 1947) er en norsk lokalpolitiker som representerer Senterpartiet. Han var ordfører i Skodje kommune i Møre og Romsdal fra 2007 til 2011.

## Referanser
South Ruislip stasjon

**South Ruislip** er en jernbane- og undergrunnsstasjon i London. Stasjonen drives av Chiltern Railways, som trafikkerer ruten mellom Birmingham Snow Hill og London Marylebone (London Paddington i visse tilfeller). Undergrunnsbanens Central-linje stopper også ved stasjonen.

|}
## Eksterne lenker
* South Ruislip jernbanestasjon National Rail Enquiries (Engelsk)
* South Ruislip Underground Station Transport for London (Engelsk)
Friedrich Skade

**Friedrich Skade**, også kjent som **Fritz Skade** (født 1898 i Döhlen bei Dresden, død 1971 Dresden), var en tysk billedkunstner. Han var betraktet som entartet av naziregimet 1937–1945. To av hans malerier ble beslaglagt.

## Referanser
Ragnhild Aarflot Kalland

**Ragnhild Aarflot Kalland** (født 4. september 1960) er en norsk lokalpolitiker fra Senterpartiet. Hun var ordfører i Volda kommune i Møre og Romsdal fra 2003 til 2011. Hun var vararepresentant il Stortinget fra 2001 til 2013. Hun var fylkesleder i Møre og Romsdal Senterparti  2014-2015. 

Fra 2012 er hun enhetsleder for pleie og omsorg i Hornindal kommune i Sogn og Fjordane.

Ragnhild Aarflot Kalland har bakgrunn fra helsevesenet og er utdannet helsefagarbeider. Hun har også  lederutdannelse fra Bedriftsøkonomisk Institutt (BI).

## Referanser


## Eksterne lenker
*
Ingvald Langemyr

**Ingvald Langemyr** (født 11. oktober 1925 i Bø i Telemark, død 2007) var en norsk forfatter. Han var utdannet vernepleier fra Emma Hjorths hjem i Bærum og arbeidet på Landeskogen i Grendi i Bygland kommune, hvor han bodde det meste av livet, selv om han også bodde i Kvinesdal i en del år. 

Ingvald Langemyr debuterte som forfatter i 1968 med en samling vers for barn. Den var illustrert av Sigrun Sæbø Kapsberger, som fikk Kultur- og kirkedepartementets pris for barne- og ungdomslitteratur for illustrasjonene til denne og til boken som kom året etter. Det ble med disse to bøkene, selv om Langemyr hele livet skrev små dikt og stubber. Ofte ble han bedt om å lese egne tekster på ulike lokale tilstelninger. En rekke av hans dikt ble publisert i *[[Fædrelandsvennen]]*, *[[Setesdølen]]* og *[[Jol i Setesdal]]*. I høy alder samlet han noen av disse og ga dem ut. 

I 1994 fikk han målprisen av Bygland Mållag.

## Bibliografi
* *Eit hus i stova* 1968
* *Hos oss* 1969
* *Heime. Vers og stykke* 2003
* *Kvardagsvers* 2005
* *Før og nå* 2006

## Eksterne lenker
DS «Prinds Carl»

**Dampskipet «Prinds Carl»** var det første av to postdampskip som ble satt i rute langs norskekysten. Det ble bygget i Storbritannia og ankom Christiania havn 4. april 1827, noen dager før det noe mindre DS «Constitutionen».

«Prinds Carl» ble satt i ukentlig post- og passasjerfart mellom Fredriksvern og København og Göteborg. På Fredriksvern korresponderte det med «Constitutionen», som gikk i rute Christiania – Fredriksvern – Kristiansand. Korrespondansen virket slik at en på tirsdag morgen kunne reise ut med «Constitutionen», bytte til «Prinds Carl» i Fredriksvern på onsdag og være i København torsdag ettermiddag.

På jomfruturen var «Prinds Carl» blitt oppholdt av 3/4 meter tykk is og måtte ankre opp ved Ringene (Hegholmen), men allerede den neste dag lyktes det å hugge åpen råk helt inn til hovedstaden. Store deler av byens befolkning var på plass for å betrakte det nye skipsvidunderet.

En av de første som reiste som passasjer med D/S Prins Carl" var den senere kjente folkeminneinnsamleren Andreas Faye. Han var svært forbløffet over at skipet ikke trengte vindkraft for å bevege seg. I sin dagbok fra 1828 skrev han: "« … hvem vi skylde den herlige Opfindelse, der lader os trodse baade Vind og Veir.»

Gjennom alle år var dampskipsankomstene en stor begivenhet. Christianiaborgerne la da gjerne søndagsturen ned til festningsvoldene for å hilse «Constitutionen» velkommen derfra. Dampskipets ankomst og avreise er ofte viet plass i Christiania-litteraturen. Likeledes ble det lenge opplyst om passasjerenes navn, stilling og oppholdssted i avisene under rubrikken «Anmeldte Reisende».

## Referanser


## Litteratur
*Alf Collett: *Gamle Christiania-Billeder*. Ny Udgave. J.W. Cappelens Forlag. Kristiania [1909], s. 193-198.
Vannpolo under Sommer-OL 1964

**Vannpolo under Sommer-OL 1964** ble arrangert fra 11. til 18. oktober 1964 i Yoyogi nasjonalstadion og Metropolitan Indoor Swimming Pool i Shibuya. 

Vannpolo var med for fjortende gang på det olympiske programmet i Sommer-OL 1964 i Tokyo. Tretten lag for menn deltok. 

Ungarn vant finalegruppen foran Jugoslavia og ble olympiske mestere i vannpolo for femte gang.    

## Medaljefordeling

## Resultater

## Medaljevinnere

## Eksterne lenker
* Water Polo at the 1964 Summer Olympics hos olympedia.org
Veitvet

**Veitvet** er et strøk i bydel Bjerke i Groruddalen nordøst i Oslo. 

## Geografi
Området grenser til Linderud i vest og nord, Alna i sør, og Bredtvet og Kalbakken i øst. Riksvei 4, Trondheimsveien skiller området fra Linderud og Lillomarka i nord og Østre Aker vei skiller Veitvet fra Alna i sør. Veitvetveien løper nord-sør gjennom området.

Veitvet ligger hovedsakelig i et skrående sørvendt område, på en del av det som var Linderud gård, en middelaldergård, kirkegods og krongods fra ca. 1100–1671. Området består av en blanding av lavere blokker og rekkehus.

## Bebyggelse
 
Linje 5 Vestli, tidligere kalt Grorudbanen, stopper ved Veitvet stasjon og skinnene følger sørsiden av Trondheimsveien. Det er tunnel under Trondheimsveien i forbindelse med sykkel- og gangstiene i området, og det er busstopp på begge siden av veien som betjenes av Ruters busslinjer: 22 (Majorstuen - Ellingsrudåsen) , 25 (Majorstuen - Lørenskog Stasjon) , 31 (Snarøya - Grorud) , 33 (Filipstad - Ellingsrudåsen) , 301 (Kongskog/Hellerudhaugen - Oslo Bussterminal) , 321 (Lillestrøm - Skjetten - Oslo Bussterminal) , 363 (Guldhaug/Tømte - Blindern) og Flybussekspressen F1 (Majorstua - Oslo Lufthavn). Stasjonen ligger tett ved Veitvet senter, Norges første kjøpesenter. 

Veitvet senter er samlingspunktet på Veitvet. Veitvet ungdomssenter og Norges største bowlinghall, Veitvet Bowling. Senteret inneholder også matbutikker, lege- og tannlegesenter, blomsterbutikk, tekstilforretning, apotek, post i butikk og en rekke kontorer.

Veitvet skole ligger på flaten mot sør i området, ved det som kalles Veitvetdalen. I forbindelse skolen ligger en kunstgressbane for fotball. I samme området ligger også Veitvethallen, en glassfiberhall med håndballbane. Like ved skolen ligger Veitvet kulturhus, og opparbeidet område for leke- og friluftsaktiviteter. Det går en sykkel- og gangsti øst-vest gjennom dalen. Mot vest går denne opp mot Linderud stasjon. Mot øst krysser den i Veitvetveien og går videre over nedre Kalbakken.

Veitvet har også busstopp i Østre Aker Vei, Veitvetveien, som betjenes av busslinje 67 (Stovner - Økern – Tøyen).

## Eksterne lenker
* vKlubben (VUS) / Veitvet ungdomssenter
* borettslag på veitvet 
* aktivioslo.no om Veitvet Bowling
*  om oppvekst på Veitvet
Khalil Wazir

**Khalil Wazir** (arabisk: ), også kjent ved sitt *[[kunya]]* «**Abu Jihad**» (arabisk: ) (født 10. oktober 1935 i Ramla, død 16. april 1988 i Tunis) var en palestinsk militær leder og grunnlegger av det sekulære politiske partiet Fatah. Han var adjutanten til Yasir Arafat og fikk dermed stor innflytelse på Fatahs militære aktiviteter, før han med tiden ble leder for al-Assifa, partiets væpnede divisjon. Israels myndigheter og majoriteten av det israelske folk anså ham for å være en terrorist og hjernen bak drapene på flere israelerne, mens de fleste palestinere regnet ham som en helt og martyr som døde i kamp mot den israelske okkupasjonen. 

Wazir ble en flyktning som et resultat av Nakba, og begynte å lede en mindre fedayeenstyrke på Gazastripen. Tidlig på 1960-tallet etablerte han forbindelser for Fatah med ulike kommunistregimer og fremtredende ledere fra den tredje verden, og grunnla Fatahs avdeling i Algerie. Han spilte en viktig rolle under stridene i Sorte september i Jordan i 1970&ndash;71, ved å forsyne omringede palestinske krigere med våpen og førstehjelp.

Før og under Israels invasjon av Libanon i 1978 &mdash; som han hadde rømt til etter å ha blitt fordrevet fra Jordan &mdash; satte han igang en rekke angrep i Israel mot både sivile og militære mål. Etter at han gikk i eksil fra Libanon med resten av Fatah-ledelsen, bosatte Wazir seg i Tunis. Fra sin base i den nye byen skapte og organiserte han ungdomsutvalg i de palestinske territoriene, som etter hvert ble de palestinske styrkenes ryggrad under første intifada. I april 1988 ble han drept i sitt hjem i Tunis av israelske styrker. Attentatet skal ha blitt utført av en spesialstyrke sammensatt av personell fra den israelske etterretningstjenesten Mossad, marinen og elitesoldater fra hæren. Drapet førte til kraftige protester og opptøyer i de okkuperte områdene på Gaza og Vestbredden. Rundt 15 palestiner skal ha blitt drept av israelske styrker under opptøyene. Wazir har tidligere sluppet unna tre tidligere mordforsøk - to ganger i Libanon i 1978 og 1980 og ett attentat i Teheran i 1980.

Wazir hadde bl.a. ansvaret for PLOs kommandoaksjoner inne i Israel og koordinerte PLOs taktikk under opptøyene på den okkuperte vestbredden av Jordan-elva og i Gaza.
Han var også Yasser Arafats militære nestkommanderende, leder av PLOs delegasjon i den blandede jordansk-palestinske komite for de okkuperte områdene, og øverstkommanderende for organisasjonen Fatahs såkalte stormtropper. 

Over 500 000 skal ha deltatt i Wazirs begravelse, som ble holdt i flyktningleiren Yarmouk sør for Damaskus i Syria.

## Referanser
War Games

**War Games** har flere betydninger:

**[[WarGames]]* – film fra 1983
**[[The War Game]]* – en halvdokumentarisk britisk film fra 1965
**[[War Games (album)|War Games]]* – musikkalbum fra 1986 av Grave Digger
Acanthuroidei

* argusfisker
* Ephippidae
* kaninfisker
* kirurgfisker
* luvar
* *[[Zanclus cornutus]]*

**Acanthuroidei** er en delgruppe av piggfinnefisker. De fleste artene tilhører familiene kirurgfisker og kaninfisker. Inndelingen i denne artikkelen følger Nelson (2006).

## Litteratur
* 
* 

## Eksterne lenker
*
Al-Assifa

**al-Assifa** (norsk: *Stormen*) var den væpnede delen av det palestinske, sekulære politiske partiet Fatah. Den ble etablert i 1964 for å beskytte partiets politiske fløy fra represalier. Al-Assifa ble styrt av Yasir Arafat og Khalil al-Wazir.

## Referanser


## Eksterne lenker
*
Gadla Henry Mphakanyiswa

**Gadla Henry Mphakanyiswa**, også kalt **Nkosi Mphakanyiswa Gadla Henry**, (født ca. 1880, død ca. 1928) var en sørafrikansk høvding i Mvezo, en liten landsby ved Mbashe River. Han er mest kjent som far til Nelson Mandela (1918–2013), borgerrettighetsforkjemperen som ble president i Sør-Afrika.

Gadla Henry Mphakanyiswa tilhørte thembu-folket i Sør-Afrika. Morsmålet hans var xhosa.

Som høvding var Mphakanyiswa leder for landsbyens råd. Han var rådgiver for thembufolkets konge, og kongens representant overfor de engelske kolonimyndighetene. Han forrettet ved giftermål, begravelser og omskjæringsritualer for unge menn. Han var også dommer i tvistemål som oppsto i landsbyen. Han var analfabet, men som høvding hadde han en omfattende opplæring bak seg, med utstrakte kunnskaper om thembufolkets historie, genealogi og skikker. Han ble avsatt som høvding av britiske kolonimyndigheter etter en konfrontasjon med en britisk magistrat.

Han hadde fire koner og tretten barn; fire sønner og ni døtre. Han døde av tuberkulose på 1920-tallet.

## Referanser
Idar Edvin Krogstad

**Idar Edvin Hole Krogstad** (født 1973) er en norsk tidligere videojournalist som jobbet i NRK Østafjells. Han ble tildelt  prisen *Concentra award for outstanding videojournalism* 2008 for en reportasje om et nattskift ved Eikertun sykehjem i Hokksund i Buskerud. Prisen hadde i 2006 et europeisk nedslagsfelt. Han har siden 2018 jobbet som spesialrådgiver ved Nasjonal behandlingstjeneste for sansetap og psykisk helse.

Juryen hadde i 2008 medlemmer fra Rosenblum TV, USA, Al Jazeera UK, Deutsche Welle, Volkskrant TV, NRK Nordland, SVT, Villaweb Spania.

## Referanser


## Eksterne lenker
* 
*  Idar Edvin Krogstad på Muck Rack
Moderne femkamp under Sommer-OL 1968

**Moderne femkamp under Sommer-OL 1968** ble arrangert fra 13. til 17. okotober 1968 i Mexico by. 

Moderne femkamp var med som olympisk øvelse for tolvte gang under Sommer-OL 1968 i Mexico by. Det ble arrangert én individuell konkurranse og én lagkonkurranse, begge for menn, med 48 utøvere fra 18 nasjoner. 

I lagkonkurransen kom Sveriges lag med Björn Ferm, Hans Jacobson og Hans-Gunnar Liljenwall på tredjeplass. På grunn av at Liljenwall hadde for høy alkoholpromille i blodet ble han og laget diskvalifisert. De ble dermed de første som mistet en olympisk medalje på grunn av positiv dopingtest.

## Medaljefordeling

## Resultater
### Individuelt

### Lagkonkurranse

## Eksterne lenker
* Modern Pentathlon at the 1968 Summer Olympics hos olympedia.org
* Resultater og profilside  hos sports-reference.com
Å, for en bursdag!

***Å, for en bursdag!*** (originaltittel: *Sixteen Candles*) er en amerikansk romantisk ungdomskomedie fra 1984 regissert av John Hughes (hans regidebut). Filmen handler om en tenåringsjente som våkner spent til dagen hun fyller 16. Til hennes skuffelse blir bursdagen ignorert av familien på grunn av et bryllup. Utover dagen opplever hun en rekke forviklinger, både på skolen og hjemme. Hovedrollene spilles av Molly Ringwald, Michael Schoeffling og Anthony Michael Hall.

Filmen var den første av flere ungdomsfilmer regissert av Hughes på 1980-tallet. Like etter fulgte *[[The Breakfast Club]]* (1985), *[[Weird Science]]* (1985) og *[[Skulk med stil]]* (1986).

## Handling
Samantha forventer at hele livet skal forandre seg når hun fyller 16 år. Familien har imidlertid helt glemt hennes bursdag siden hennes storesøster skal gifte seg samme dag. I tillegg er hun håpløst forelsket i en kjekk avgangsstudent ved navn Jake Ryan, en forelskelse han umulig kan gjengjelde til en førsteårsstudent som henne (slik hun ser det). I tillegg til alt dette er en innpåsliten nerd ved navn Farmer Ted forelsket i henne. Men selv om fødselsdagen begynner som en stor skuffelse, oppstår det allikevel en rekke overraskelser utover dagen.

## Om filmen
### Popularitet og økonomi
*Å, for en bursdag!* ble en moderat suksess i USA, hvor den innbrakte $23,6 millioner. Ifølge The Numbers havnet den på 44. plass over de mest innbringende filmene i 1984.

Produksjonkostnadene er estimert til $6,5 millioner.

Mange regner den som en av de store amerikanske ungdomsfilmene på 1980-tallet. Den ble det store gjennombruddet både til Molly Ringwald og til regissør John Hughes.

### Anmelderne
Den ble godt mottatt av kritikerne, noe som gjenspeiles i at den har fått 85 % på Rotten Tomatoes. Den amerikanske kritikeren Roger Ebert gav den 3 av 4 stjerner, mens Leonard Maltin har gitt den 2 av 4 stjerner.

Også de norske anmelderne gav den godt omtale. Både *[[VG]]*, *[[Dagbladet]]*, *[[Dagsavisen]]* og *[[Aftenposten]]* gav den terningkast fire.

### Priser
Både Molly Ringwald og Michael Schoeffling ble tildelt hver sin Young Artist Award.

### Annet
Den ble innspilt ulike steder i Illinois sommeren og høsten 1983.

## I rollene

*Molly Ringwald – Samantha "Sam" Baker
*Justin Henry – Mike Baker
*Michael Schoeffling – Jake Ryan
*Anthony Michael Hall – Farmer Ted, "The Geek"
*Gedde Watanabe – Long Duk Dong
*Haviland Morris – Caroline Mulford
*Paul Dooley – Jim Baker
*Carlin Glynn – Brenda Baker
*Blanche Baker – Ginny Baker
*Edward Andrews – Bestefar Howard Baker 
*Billie Bird – Bestemor Dorothy Baker
*Carole Cook – Bestemor Helen
*Max Showalter – Bestefar Fred
*Liane Alexandra Curtis – Randy 
*John Cusack – Bryce
*Darren Harris – Cliff
*Deborah Pollack – Marlene, aka "Lumberjack"
*Joan Cusack – Geek Girl #1 (the girl with the braces)
*John Kapelos – Rudy Ryszczyk

## Referanser


## Eksterne lenker
*
Ravneberget fengsel

**Ravneberget fengsel** er et fengsel som ligger i Sarpsborg kommune i Østfold og er underlagt Kriminalomsorgens  region øst.

Fengselet er en enhet med lavere sikkerhetsnivå. Fengselet er for kvinnelige innsatte og har en ordinær kapasitet på 40 plasser. Fengselet har en-, to- og firemannsrom. I fengselet er det aktivitetsplikt. I den grad det er mulig, blir den tilrettelagt for den enkelte. Forøvrig har fengselet en egen rusmestringsenhet, bibliotek, treningsrom, helsetjeneste, prest, skole, tilbakeføringskoordinator og NAV-medarbeider

## Eksterne lenker
* Kriminalomsorgens presentasjon av Ravneberget fengsel
Nina Aabel

**Nina Aabel**  (født 30. januar 1954) er en norsk billedkunstner og grafiker.  Hun er utdannet ved Oslo maleskole under Jan-Cato Bøttger og ved Einar Granum Kunstskole. Hun har også vært elev av Peter Esdaile. 

## Utvalgte utstillinger
* 1978 Høstutstillingen 
* 1980 Østlandsutstillingen
* 1981 Høstutstillingen 
* 1982 Høstutstillingen 
* 1984 Høstutstillingen
* 1985 Galleri Albin Upp Oslo

## Innkjøpt av
* Akershus fylkeskommune

## Referanser

*
Qiao Weiyue

**Qiao Weiyue** var stedfortredende kommissar for transport i Huainan i Kina da han i 984 oppfant skipsslusen. Inntil da hadde problemet med høydeforskjellen langs Keiserkanalen og andre kanaler i Kina blitt løst med rutsjebaner eller ramper. Dette var metoder som ofte tilførte skipene skade og som gav anledning til tyveri av skipslast. Ved tørke måtte man dessuten innskrenke driften av rutsjebaner.

Ved det som skulle bli Xiheslusen konstruerte Qiao Weiyue to «hengende dører» 50 skritt (76 meter) fra hverandre i hver ende. Mellomrommet ble overdekket av et tak, bredden ble gjort helt solid. Når dørene ble løftet alternerende ville vannivået  i slusen etterhvert justere seg til nivået over eller under. De høydeforskjellene som kunne mestres med dette slusesystemet var på inntil 1,5 meter. 

I 1118 var mer enn 500 km av Keiserkanalen utstyrt med sluser. I Europa ble den første sluse bygd i Nederland i 1373.  

## Referanser
Liaocheng

**Liaocheng** (kinesisk: 聊城, pinyin: *Liáochéng*) også kjent som «Vannbyen», er en by på prefekturnivå i den vestligste del av provinsen Shandong i Folkerepublikken Kina. Den grenser til Jinan i sørøst, Dezhou i nordøst, Tai'an i sør, og provinsene Hebei og Henan i vest.  Keiserkanalen renner gjennom prefekturet.

Området er en stor kull-region, og byen har ikke mindre enn 4 kullkraftverk, det største med en kapasitet på hele 2.640 MW. 

## Administrasjon

Liaocheng administrerer ett distrikt, et byfylke og seks fylker.

*Dongchangfu distrikt (东昌府区)
*Linqing byfylke (临清市)
*Yanggu fylke (阳谷县)
*Dong'e fylke (东阿县)
*Chiping fylke (茌平县)
*Gaotang fylke (高唐县)
*Guan fylke (冠县)
*Shen fylke (莘县)

## Utdannelse
*Liaocheng University (聊城大学)

## Eksterne lenker

*
Laiwu

**Laiwu** (kinesisk: 莱芜市; pinyin: *Láiwú Shì*) er et lite byprefektur midt i provinsen Shandong i Folkerepublikken Kina. 

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. 

## Administrative enheter
Laiwu består av to bydistrikter:

* Laicheng – 莱城区 *Láichéng Qū*;
* Gangcheng – 钢城区 *Gāngchéng Qū*.

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Eksterne lenker
*  
* Laiwu – Asia Harvest 
* Kart 
* Fotos fra Laiwu - ''Panoramio''
Signalling Connection Control Part

**Signalling Connection Control Part** (**SCCP**) er transportlagsprotokollen i SS7. Dette vil si at dette laget tilbyr utvidet støtte for routing, samt segmentering, flytkontroll. I tillegg er nivået connectionoriented og har feilrettingsfunksjoner. SCCP‐nivået er avhengig av MTP-nivåets grunnleggende routings- og feildeteksjonsfunksjoner for å kunne tilby den tjenesten det gjør.
Heze

**Heze** (kinesisk: 菏泽市; pinyin: *Hézé Shì*) er et byprefektur sørvest i den østkinesiske provinsen Shandong.  

Heze er den største produsent i Kina av nasjonalblomsten peon; over 30 prosent av inntektene stammer fra peonhandelen. 

## Administrative enheter
Heze administrerer ett bydistrikt og åtte fylker:

* Bydistriktet Mudan – 牡丹区 *Mǔdān Qū* ;
* Fylket Dingtao – 定陶县 *Dìngtáo Xiàn* ;
* Fylket Cao – 曹县 *Cáo Xiàn* ;
* Fylket Chengwu – 成武县 *Chéngwǔ Xiàn* ;
* Fylket Shan – 单县 *Shàn Xiàn* ;
* Fylket Juye – 巨野县 *Jùyě Xiàn* ;
* Fylket Yuncheng – 郓城县 *Yùnchéng Xiàn* ;
* Fylket Juancheng – 鄄城县 *Juànchéng Xiàn* ;
* Fylket Dongming – 东明县 *Dōngmíng Xiàn*.

## Samferdsel
### Jernbane
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Shangqiu, Xinzhou, Jiujiang, Nanchang, Heyuan, Huizhou og Shenzhen.

### Vei
Kinas riksvei 220 løper gjennom området. Den går fra Binzhou i Shandong til Zhengzhou i Henan.

Kinas riksvei 327 begynner i Heze og fører til Lianyungang i  Jiangsu.

## Eksterne lenker
*  
* Bykart 
* Fotos fra Heze hos ''Panoramio''
Rizhao

**Rizhao** (kinesisk: 日照; pinyin: *Rìzhào*) er en by på prefekturnivå i Folkerepublikken Kinas provins Shandong med ca. 2,72 millioner innbyggere (2003) på et areal på 5&nbsp;310 km². Den ligger sør på Shandonghalvøya mot Østkinahavet. 

## Administrative enheter
Rizhao består av to bydistrikter og to fylker:
*Distriktet Donggang (东港区), 1&nbsp;507 km², 840&nbsp;000 innbyggere, sentrum;
*Distriktet Lanshan (岚山区), 408 km², 270&nbsp;000 innbyggere;
*Fylket Wulian (五莲县), 1&nbsp;443 km², 510&nbsp;000 innbyggere;
*Fylket Ju (莒县), 1&nbsp;952 km², 1,1 mill. innbyggere.

## Eksterne lenker
*
Binzhou

**Binzhou** (kinesisk: 滨州市; pinyin: *Bīnzhōu*) er en by på prefekturnivå med 3,64 millioner innbyggere (2003) og et areal på 9.447 km² i den østkinesiske provinsen Shandong.

Sun Tzu (*«[[Kunsten å krige (bok)|Kunsten å krige]]»*) ble kanskje født i dette området, i fylket Huimin, som den gang var del av staten Qi. 

## Administrative enheter
Binzhou består av et bydistrikt og seks fylker:
*Distriktet Bincheng (滨城区), 1.041 km², 610.000 innb., sentrum og regjeringssete;
*Fylket Huimin (惠民县), 1.364 km², 620.000 innb., hovedby: Sunwu (孙武镇);
*Fylket Yangxin (阳信县), 798 km², 430.000 innb., hovedby: Yangxin (阳信镇);
*Fylket Wudi (无棣县), 1.979 km², 430.000 innb., hovedby: Wudi (无棣镇);
*Fylket Zhanhua (沾化县), 2.114 km², 380.000 innb., hovedby: Fuguo (富国镇);
*Fylket Boxing (博兴县), 901 km², 470.000 innb., hovedby: Boxing (博兴镇);
*Fylket Zouping (邹平县), 1.250 km², 700.000 innb., hovedby: Huangshan (黄山街道).

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas riksvei 220 løper fra Binzhou til Zhengzhou i Henan.
Tongzhou (Beijing)

**Tongzhou** (kinesisk: 通州区; Hanyu Pinyin: *Tōngzhōu Qū*), som ligger sørøst i Beijing, anses som den østlige innfallsport til den kinesiske hovedstaden. Det sentrale Tongzhou ligger bare ni km fra det sentrale Beijing, enden av Keiserkanalen (ved krysset mellom Tonghuikanalen og Nordkanalen) og i østre ende av Chang'an-gaten. Hele distriktet er på 906&nbsp;km², eller 6&nbsp;% av  byprovinsen Beijings totale areal. Befolkningen er på 673&nbsp;952 (folketellingen i 2000).

## Historie og kultur

Tongzhou ble grunnlagt 195 f.Kr. under det vestlige Han-dynasti som Lu (路) fylke, skjønt det er tegn på at det var folk som bodde der også i neolittisk tid. Ved begynnelsen av det østlige Han-dynasti ble skrifttegnet Lu justert ved tilføyelse av et vanntegn som radikaltegn, slik at det ble til Lu (潞). I 1151, under Jin-dynastiet, fikk Lu fylke de nye navnet  Tongzhou, som betyr omtrent 'sted for gjennomreise', som anerkjennelse for dets betydning som land- og kanalinnfartsåren til Beijing. Den ble et bydistrikt under Beijing i 1997.

## Administrative enheter

**Subdistrikter:**
*Zhongcang (中仓街道), Xinhua (新华街道), Beiyuan (北苑街道), Yuqiao (玉桥街道)

**Storkommuner:**

*Områder:*
*Yongshun (永顺地区), Liyuan (梨园地区)

*Normale:*
*Songzhuang (宋庄镇), Zhangjiawan (张家湾镇), Kuoxian (漷县镇), Majuqiao (马驹桥镇), Xiji (西集镇), Taihu (台湖镇), Yongledian (永乐店镇), Lucheng (潞城镇)

;**Kommune:**
*Yujiawu for hui-kineserne (于家务回族乡)

## Samferdsel
Tongzhou har lenge vært en av de viktigste innfallsportene til Beijing. Ikke bare Keiserkanalen passerer gjennom distriktet, men også jernbaner og veier. Kinas riksvei 103 løper gjennom Tongzhou på sin vei ned til kysten ved Tanggu ved Gulehavet.

## Referanser


## Eksterne lenker
* Offisiell webside for Tongzhou
Max Frauendorfer

**Max Frauendorfer** (født 14. juni 1909 i München, død 25. juli 1989) var en tysk jurist, nasjonalsosialist og høytstående medlem i NSDAP. Han var han leder for Arbeidsdepartementet i «Generalguvernementet for de okkuperte polske områdene» fra 1939 til 1942 og dermed ansvarlig for deportasjon av hundretusener polske borgere.

## Liv og virke
### Under nasjonalsosialismen
Frauendorfer ble medlem av nazipartiet i 1928 og i 1931 ble han rådgiver for riksledelsen i NSDAP.  Han fikk senere ansvaret for skoleringsvirksomheten i partiet og under Rikspartidagene i 1935 innledet han om politisk indoktrinering sammen med naziideologen Alfred Rosenberg og lederen for den tyske arbeidstjenesten Robert Ley.

Etter Tysklands overfall på Polen i 1939 fikk han jobben som leder for departementet for arbeid i  generalguvernementet for Polen, under ledelse av Hans Frank. Frauendorfer var SS-Obersturmbannführer, og fra 1942 utførte han krigstjeneste.

### Etter krigen
Etter krigen levde Frauendorfer lenge under falsk navn. Senere ble han direktør for forsikringsselskapet *Allianz Lebensversicherungs-AG*, Stuttgart og *Allianz Versicherungs AG*, Westberlin-München. I tillegg var han visekasserer i det bayerske kristenkonservative partiet CSU. På slutten av 1950- og 1960-tallet prøvde Frauendorfer å komme inn i den tyske Forbundsdagen gjennom partiet CSU, men måtte nøye seg med en plass som vararepresentant. Hans kandidatur vakte oppsikt i mediene og en tysk-israelsk studentgruppe organiserte protester. Det ble også stilt spørsmål om hvorvidt han hadde deltatt i motstandsbevegelsen mot Hitler (slik han selv hevdet) og hvorfor han hadde levde under falsk navn så lenge etter krigen.

4. juni 1970 var han med å starte *«Det tyske seminar»*, en høyreekstrem gruppering som arbeidet for å frita Tyskland for ansvaret for den andre verdenskrig.

## Referanser
Nesodden videregående skole

**Nesodden videregående skole** er en skole som ligger i Nesodden kommune, Akershus.

Skolen tilbyr utdanningsprogrammene studiespesialisering, Påbygging til generell studiekompetanse, helse- og oppvekstfag, informasjonsteknologi og medieproduksjon og elektro- og datateknologi.

I tillegg har skolen program for tilrettelagt opplæring, og en egen avdeling for pasienter innlagt på Sunnaas sykehus.

Skolen ble grunnlagt i 1980 i forbindelse med befolkningsveksten og den forventede utdanningseksplosjonen i Akershus. Før dette, allerede fra 1965, hadde skolens områder vært i bruk.

## Referanser


## Eksterne lenker
* Skolens hjemmeside
BOV

**BOV** er et jugoslavisk pansret personellkjøretøy med firehjulstrekk.  Det laster åtte mann og blir brukt til oppklaring, samt andre politi- og militæroppgaver.

## Varianter
;BOV-1: Rakettpanserjager med seks AT-3 Sagger panservernmissiler.
;BOV-2:
;BOV-3: Selvdrevet luftvern med tre M55A4B1 20 mm maskinkanoner.
;BOV-30: Selvdrevet luftvern med 30 mm maskinkanon.
;BOV-M: Politiutgave
;BOV-M: Kroatisk utgave med tårn fra TAB-71
;BOV-P: Prototyp på pansret personellkjøretøy.
;BOV-SN: Pansret ambulanse.
;BOV-VP: Pansret personellkjøretøy;
;BOV-VP Variant 1: Politivariant med våpenskjold av stål.
;BOV-VP Variant 2: Politivariant med åpen montering av våpen og lyskaster.
;BOV-VP Variant 3: Politivariant med gitter over vinduene.
;BOV-VP Variant 4: Politivariant uten gitter.
;BOV-VP Variant 5: Politivariant med høyttalere
;POLO M-83: BOV-1 i den kroatiske hæren.

## Eksterne lenker
* 
* BOV hos FAS (engelsk)
* BOV hos Global Security (engelsk)
Bordtomt

**Bordtomt** er et område hvor det bedrives handel med trelast. Betegnelsen ble brukt om områder ved Ila i Trondheim, i Drammen,
i Borge i Østfold og i det gamle Christiania.

I Christiania lå planketomtene innerst i Bjørvika ved munningen av Akerselva, syd for det som er Vaterland i Christiania.  Området tilkom ved utfylling, solgt av kongen (1765) til trelasthandlerne.  Store verdier forsvant i en flere dager lang brann (4. mai 1819). Disse var da eid av blant annet Peder Anker, Hans Thoresen og Paul Olsen Thrane.  Man fant her den i 1960-årene bortsanerte Tomtegaten fra jernbanetorget til Schweigaards gate, såvel som Tomtestredet.

## Referanser
Salmer fra kjøkkenet

***Salmer fra kjøkkenet*** er en svensk-norsk svart komediefilm fra 2003 regissert av Bent Hamer. I samarbeid med Jörgen Bergmark skrev han også manus og produserte filmen. Hovedrollene ble spilt av Joachim Calmeyer og Tomas Norström.

Filmen ble første gang vist 15. januar 2003 på Tromsø Internasjonale Filmfestival. I den engelskspråklige verden ble filmen lansert med tittelen *Kitchen Stories*. Filmen ble tildelt Amandaprisen 2003 for årets norske kinofilm, har mottatt flere norske og internasjonale filmpriser og var Norges kandidat til Oscar for beste fremmedspråklige film.

## Handling
I etterkrigstiden kommer svenske observatører til Norge for å undersøke norske menns kjøkkenbruk, med det formål å effektivisere deres kjøkkenrutiner. Folke Nilsson (Tomas Norström) har fått i oppdrag å studere Isak Bjørviks (Joachim Calmeyer) kjøkkenvaner. Ifølge forsøksinstituttets regler må Folke sitte på en opphøyet stol på Isaks kjøkken og observere ham derfra, men han får aldri lov til å snakke med ham eller gripe inn i Isaks daglige gjøremål. Isak stopper å bruke kjøkkenet og begynner å observere Folke gjennom et hull i gulvet fra soverommet sitt i stedet. Etterhvert begynner de to ensomme mennene å komme overens, til tross for etterkrigstidens mistroiskhet overfor svenskene etter deres passive holdning under andre verdenskrig.

## Inspirasjon
Bent Hamer ble svært inspirert etter å ha lest bøker fra etterkrigstiden som undersøkte og observerte den svenske husmors effektivitet på kjøkkenet, og lekte med tanken på undersøkelser gjort på menn. Dette ledet ham til å skape filmen *Salmer fra kjøkkenet*.

## Medvirkende
* Joachim Calmeyer – Isak Bjørvik
* Tomas Norström – Folke Nilsson
* Bjørn Floberg – Grant
* Reine Brynolfsson – Malmberg
* Sverre Anker Ousdal – Dr. Jack Zac. Benjaminsen
* Leif Andrée – Dr. Ljungberg
* Gard B. Eidsvold – Bakkerman (som Gard Eidsvold)
* Lennart Jähkel – Green
* Trond Brænne – Ordfører
* Bjørn Jenseg – Vaktmester
* Jan Gunnar Røise – Vaktmesterassistent
* Karin Lunden – Svensk selskapsdame

## Priser og nominasjoner
* Tromsø Internasjonale Filmfestival 2003, FIPRESCI-prisen (kritikerpris)
* Filmfestivalen i Cannes 2003, beste film under Directors' Fortnight
* Amandaprisen 2003 i klassen årets norske kinofilm
*  2003, Golden Swan for beste regi til Bent Hamer
* Filmkritikerprisen 2004
*  2003, prisen for beste manus til  og Bent Hamer
*  2003, studentprisen
* Norges kandidat til Oscar for beste fremmedspråklige film foran den 76. Oscar-utdelingen
* Nominert til folkets filmpris for beste regi under Den europeiske filmprisen 2003
* Første plass på listen over tiårets beste filmer (2000-2009) - kåret av jury satt sammen av magasinet Rushprint i 2010

## Referanser


## Eksterne lenker
* 
*